
95/3/2009.
ELŐTERJESZTÉS

a Képviselő-testület 2009. december 14-i ülésére

Tárgy: A szennyvízcsatorna hálózat és a szennyvíztisztító telep használatára kötött szerződés teljesítése

Tisztelt Képviselő-testület!

A szennyvízcsatorna hálózat és a szennyvíztisztító telep használatára a BÁCSVÍZ ZRT.-vel kötött Használati szerződés 4.2.2 pontja az alábbiakról rendelkezik:

„Az üzemeltető az elszámolás alapján az üzemeltetésből és a települési folyékony hulladék fogadásából keletkező többletbevételét a tulajdonos részére minden évben a Zrt. éves beszámolójának elfogadását követő hónapban visszajuttatja.”

A BÁCS-VÍZ ZRT. beszámolója alapján 2008. évre (a társasági adó és különadó megfizetését követően) 1.386 eFt üzemi eredmény keletkezett a lakiteleki műveken.

2009. évre vonatkozóan mintegy 515 eFt adózatlan eredmény várható.

A két évre mindösszesen kb. 1.700 eFt eredmény elszámolása esedékes Lakitelek Önkormányzata felé.

A Képviselő-testület korábban határozott arról, hogy az eredmény Önkormányzat részére történő átadása érdekében a szükséges lépéseket tegyem meg.

A ZRT.-vel ennek érdekében lefolytatott egyeztetések eredményeként megállapítható, hogy a nyereség pénzeszközként való átadása esetén osztalékfizetésnek minősül, ami a BÁCSVÍZ ZRT. – egyébként a tulajdonos önkormányzatok küldötteiből álló – Közgyűlése által nem megengedett.

A szerződés fent idézett pontjának „természetbeni” teljesítésére a BÁCSVÍZ ZRT.-vel történet előzetes egyeztetések eredményeként az alábbi szolgáltatások elfogadására alakult ki konszenzus.
1.)
a.) a Lakitelek-Tőserdő, Napsugár utca és 

b.) a lakiteleki 300. hrsz-ú belterületi (névtelen csatornaparti) út szennyvízvezeték tervezési munkálatai

összesen mintegy 400 ezer forint értékben.

2.) A Napsugár utca szennyvíz hálózatának kivitelezéséhez való hozzájárulás
mintegy 1.300 ezer forint értékben.

Kérem a Tisztelt Képviselő-testületet a javaslat elfogadására.

Lakitelek, 2009. december 7.

Varga Sándor


Határozat-tervezet

Lakitelek Nagyközség Önkormányzatának Képviselő-testülete Varga Sándor polgármester előterjesztését megtárgyalta és az alábbi döntést hozta:

1.) A Képviselő-testület a szennyvízcsatorna hálózat és a szennyvíztisztító telep használatára a BÁCSVÍZ ZRT.-vel kötött, 2008-ra és 2009-re vonatkozó Használati szerződés 4.2.2 pontjában megjelölt többletbevétel-visszajuttatási kötelezettség teljesítésére az alábbi szolgáltatásokat fogadja el:

1.)

a.) a Lakitelek-Tőserdő, Napsugár utca és 

b.) a lakiteleki 300. hrsz-ú belterületi (névtelen csatornaparti) út szennyvízvezeték vízjogi engedélyes tervének elkészítése
összesen mintegy 400 ezer forint értékben.


2.)

A Napsugár utca szennyvíz hálózatának kivitelezéséhez való hozzájárulás

mintegy 1.300 ezer forint értékben.

2.) A Képviselő-testület a szerződések teljesítésére vonatkozó fenti ajánlatok elfogadásáról szóló nyilatkozat aláírására Varga Sándor polgármestert felhatalmazza.
Felelő: Varga Sándor polgármester

Határidő: 2009. december 31.

